cyanic-selkie/wikianc huggingface dataset:
Բիլլի Մերեդիտ
«Մանչեսթեր Սիթի» (1894—1905)
1901-02 թվականների մրցաշրջանում Մանչեսթեր Սիթին դուրս է մնում Առաջին դիվիզիոնից։ Ակումբի գլխավոր մարզիչ Սեմ Օրմերոդը լքում է իր պաշտոնը, իսկ նրան փոխարինում է Թոմ Մելին, ով Պրեստոն ակումբի նախկին ֆուտբոլիստն էր։ Մինչմրցաշրջանային խաղում Դի Ջոնսը, ով Մերեդիտի հետ միասին հանդես էր գալիս Ուելսի ազգային հավաքականի կազմում ծնկի խորը վնասվածք է ստանում։ Չնայած բուժմանը՝ ֆուտբոլիստի մոտ ամեն ինչ այնքան է խորանում, որ այդ շաբաթվա ընթացքում վերջինս մահանում է։ Թոմ Մելին որոշում է կառուցել թիմի կազմը աստղային ֆուտբոլիստների շուրջ՝ Բիլլի Գիլեսպիի և Բիլլի Մերեդիտի ։ Ինչպես նաև Սիթիի այդ կազմում հայտնի ֆուտբոլիստներ էին համարվում նաև Բիլլի Ջոնսը, Հերբերտ Բերջեսը, Սենդի Տերնբուլը, Իրվին Տորնլին և Ջիմի Բենիստերը։ 1902-03 թվականների մրցաշրջանում Սիթին հաղթում է երկրորդ դիվիզիոնում, իսկ թիմի լավագույն ռմբարկուներն են դառնում Գիլեսպին (30 գոլ), Մերեդիտը (22 գոլ), Տերնբուլը և Բենիստերը (յուրաքանչյուրը 12 գոլ) ։
1903-04 թվականների մրցաշրջանում «Սիթին» ավարտում է առաջնությունը մրցաշարային աղյուսակի երկրորդ հորիզոնականը զբաղեցրած։ Ակումբը նաև դուրս է գալիս Անգլիայի գավաթի խաղարկության եզրափակիչ, որտեղ «Բոլթոնին» կողմից պարտության են մատնում։ Մերեդիտը հանդիսանալով ակումբի թիմի ավագը՝ հեղինակում է այդ խաղի միակ գոլը, որն է դառնում է հաղթական։ Հաշվի առնելով Սիթիի անսպասելի և սպառիչ հաջողությունները, Անգլիայի ֆուտբոլային միությունը հետախուզում է սկսում ակումբի գործունեության շրջանակներում, որպեսզի գրանցի հնարավոր խախտումները թիմի կողմից, սակայն ինչ-որ լուրջ բան չի հայտնաբերվում ։
Կոռուպցիոն սկանդալ և որակազրկում
1904-05 թվականների մրցաշրջանում Մանչեսթեր Սիթին կրկին պայքարում էր չեմպիոնական տիտղոսի համար։ Առաջնության վերջին տուրում Սիթին պետք է հաղթեր «Աստոն Վիլլային»։ Այդ խաղում Սենդի Տերնբուլը «Աստոն Վիլլայի» թիմի ավագի ընդհարում է ունենում։ Լիկը դիմում է Տերնբուլին ոչ ցենզուրային արտահայտությամբ, ինչին վերջինս պատասխանում է անհարգի ժեստով։ Դրանից հետո Լիկը հարվածում է Տերնբուլին։ Մի քանի լրագրողների նշմամբ, խաղից հետո Վիլլայի ֆուտբոլիստները Տերնբուլին հանդերձարանում ծեծի էին ենթարկել։ Խաղն ավարտվում է «Աստոն Վիլլայի» 3-1 հաշվով հաղթանակով, իսկ Սիթին ավարտում է մրցաշրջանը առաջնության մրցաշարային աղյուսակի երրորդ հորիզոնականը զբաղեցրած ։
Խաղից հետո Ալեքս Լիկը հայտարարում է, որ Բիլլի Մերեդիտը առաջարկել էր իրեն 10 ֆունտ սթերլինգ խաղում «Վիլլայի» պարտությունը ապահովելու համար։ Չնայած այն բանին, որ Մերեդիտը իրեն մեղավոր է ճանաչում, այնուամենայնիվ Անգլիայի ֆուտբոլային միությունը տուգանում է նրան և որակազրկում է մեկ տարով ։ Մանչեսթեր Սիթին հրաժարվում է Մերեդիտին ֆինանսապես օգնել, և նա որոշում է հրապարակավ ակումբի ներսում տիրող իրավիճակի մասին արտահայտվել․ «Ինչու՞մ է Մանչեսթեր Սիթիի հաջողության գաղտնիքը, իմ կարծիքով նրանում, որ ակումբը չի պահում այն կանոնը, ըստ որի ֆուտբոլիստը չի կարող ստանալ շաբաթական չորս ֆունտից ավելի։ Թիմը հաջողության էր հասել, ակումբը վճարեց այդ հաջողությունների առթիվ և բոլորը բավարարված էին» ։
Մերեդիտի հայտարարությունը ցնցում է բոլորին, քանի որ 1901 թվականին Անգլիայում նշանակվել էր ֆուտբոլիստների առավելագույն աշխատավարձի չափը․ շաբաթական 4 ֆունտ։ Անգլիայի ֆուտբոլային միությունը ստիպված է լինում նոր ֆինանսական հետախուզում սկսել կապված այս դեպքի հետ։ Հայտնաբերվում է, որ ակումբը իրականացնում է անօրինական լրացուցիչ վճարումներ թիմի ֆուտբոլիստների նկատմամբ։ Դրանից հետո ակումբի գլխավոր մարզիչ Թոմ Մելին ցմահ որակազրկվում է, իսկ թիմի 17 ֆուտբոլիստները տուգանվում են և մինչև 1907 թվականի հունվարը ժամկետով որակազրկվում ։
«Մանչեսթեր Յունայթեդ» (1906-1921)
1906 թվականի մայիսին, դեռևս ունենալով որակազրկված կարգավիճակ՝ Բիլլի Մերեդիտը դառնում է «Մանչեսթեր Յունայթեդի» ֆուտբոլիստը։ Որակազրկումը ձգվում է մինչև 1906 թվականի վերջը և 1907 թվականի հունվարի 1-ին Մերեդիտը կատարում է իր նորամուտը «Մանչեսթեր Յունայթեդի» կազմում։ Առաջին խաղը Մերեդիտի համար դառնում է «Աստոն Վիլլայի» դեմ հանդիպումը, որում «Յունայթեդը» 1-0 հաշվով հաղթանակ է տանում, իսկ թիմի միակ գոլը հեղինակում է Սենդի Տերնբուլը, ընդ որում Բիլլի Մերեդիտի փոխանցման արդյունքում։ 1906-07 թվականների մրցաշրջանի մնացած մասում «Յունայթեդը» պարտվում է ընդամենը չորս անգամ և ավարտում է առաջնությունը 8-րդ հորիզոնականում։ Մերեդիտը անցկացրած 16 հանդիպումներում դառնում է 5 գոլի հեղինակ ։
1907-08 թվականների մրցաշրջանը «Մանչեսթեր Յունայթեդը» մեկնարկում է երեք անընդմեջ հաղթանակներով, որոնց հաջորդում է «Միդլսբրոյից» կրած 2-1 հաշվով պարտությունը։ Դրանից հետո ակումբը տանում է 10 անընդմեջ հաղթանակ։ Մրցաշրջանային արդյունքներով «Մանչեսթեր Յունայթեդը» դառնում է առաջնության չեմպիոն։ Մերեդիտը չեմպիոնական տիտղոսը վաստակելու հարցում հանդիսանում է առանցքային ֆուտբոլիստներից մեկը՝ իր հեղինակած 10 գոլերով և մի շարք գոլային փոխանցումներով ։
Հաջորդ մրցաշրջանում «Մանչեսթեր Յունայթեդը» հանդես է գալիս Անգլիայի գավաթի խաղարկության շրջանակներում իր հաջող ելույթներով։ Եզրափակչի ճանապարհին «կարմիրները» հաղթում են «Բրայթոն էնդ Հոուվ Ալբիոնին», «Էվերթոնին», «Բլեքբեռն Ռովերսին», «Բեռնլիին» և վերջապես «Նյուքասլ Յունայթեդին», որը այս մրցաշրջանում հաղթանակ է տանում առաջնությունում։ Կիսաեզրափակչային խաղի ավարտից հետո «Նյուքասլի» պարտված ֆուտբոլիստները 15 րոպե են անցկացնում ուժեղ անձրևի տակ, որպեսզի հարգանքի տուրք տալու նպատակով սպասեն «Մանչեսթեր Յունայթեդի» ֆուտբոլիստների խաղադաշտ դուրս գալուն ։ Եզրափակչում Յունայթեդը հանդիպում է «Բրիստոլ Սիթիին»։ Այդ խաղի միակ գոլը հանդիպման 22-րդ րոպեին հեղինակում է Սենդի Տերնբուլը։ Այդպիսով Յունայթեդը իր ակումբային պատմության մեջ առաջին անգամ դառնում է Անգլիայի չեմպիոն, իսկ Բիլլի Մերեդիտի համար այս տիտղոսը կարիերայում արդեն երկրորդն էր։
1909-10 թվականների մրցաշրջանում «Մանչեսթեր Յունայթեդը» առաջնության մրցաշարային աղյուսակում զբաղեցնում է 5-րդ հորիզոնականը, իսկ Մերեդիտը դառնում է հինգ գոլի հեղինակ ։
1910 թվականի հունիսին Էրնեստ Մանգնելը «Նոթինգհեմ Ֆորեստ» ակումբի կազմից ձեռք է բերում Ինոկ Ուեստին։ Ուեստը կազմում է ուժեղ հարձակվողական տրիո Սենդի Տերնբուլի և Հարոլդ Հալսի հետ, իսկ Մերեդիտը ապահովում էր նրանց գոլային փոխանցումներով։ 1910-11 թվականների մրցաշրջանում Ուեստը դառնում է 20 գոլի հեղինակ, Տերնբուլը՝ 19, Հալսը՝ 10, իսկ Մերեդիտը 5 գոլի հեղինակ։ Մրցաշրջանի վերջին տուրից առաջ «Աստոն Վիլլան» մեկ միավորով ավելի էր «Յունայթեդից»։ «Յունայթեդը» իր հարկի տակ ընդունում էր երրորդ հորիզոնականը զբաղեցնող «Սանդերլենդին», իսկ «Վիլլան» անցկացնում էր «Լիվերպուլի» դեմ արտագնա հանդիպում։ Իր խաղը «Յունայթեդը» հաղթում է 5-1 հաշվով։ Չառլի Ռոբերտսը պատմում է Manchester Saturday Post թերթի գլխավոր թղթակցին, թե ինչ էր պատահել խաղի եզրափակիչ սուլիչից հետո․ «Խաղի ավարտից հետո մեր թիմի երկրպագուները մտան խաղադաշտ, որպեսզի իմանան Լիվերպուլի խաղի մասին որևէ նորություն։ Հանկարծ խաղադաշտում բոլորը սկսեցին ճչալ, իսկ մենք հասկացանք, որ ևս մեկ անգամ չեմպիոն ենք դարձել» ։ Աստոն Վիլլան պարտվել էր Լիվերպուլին 3-1 հաշվով և Յունայթեդը իր ակումբային պատմության մեջ երկրորդ անգամ դառնում է Անգլիայի չեմպիոն, իսկ Մերեդիտի հավաքածուի մեջ կար արդեն երկու չեմպիոնական տիտղոս և երկու Անգլիայի գավաթ ։
Հաջորդ չորս մրցաշրջաններում «Յունայթեդը» ինչ-որ լուրջ հաջողությունների չի կարողանում հասնել, իսկ հետո ֆուտբոլային մրցաշարերը դադարեցվում են անցկացվել Առաջին համաշխարհային պատերազմի պատճառով։ Պատերազմի մեկնարկի ժամանակ Մերեդիտը 40 տարեկան էր։ Պատերազմական շրջանում Մերեդիտը անգամ խաղում է ընդդեմ «Յունայթեդի», հանդես գալով, որպես «Պորտ Վեյլի» ակումբի կողմից հրավիրված ֆուտբոլիստ ։ Պատերազմի ավարտից հետո Մերեդիտը ևս երկու մրցաշրջան է անցկացնում «Մանչեսթեր Յունայթեդի» կազմում, ինչից հետո վերադառնում է «Մանչեսթեր Սիթի»։
Ընդհանուր հաշվով Բիլի Մերեդիտը «կարմիրների» կազմում անցկացրել է 355 հանդիպում, որոնց շրջանակներում հեղինակել է 36 գոլ ։
Միջազգային կարիերա
Մերեդիտը Ուելսի ֆուտբոլի ազգային հավաքականի կազմում անցկացրել է 48 հանդիպման և դարձել է վեց գոլի հեղինակ։ Ուելսի հավաքականի միությունը, որն այն ժամանակ ընտրում էր խաղացողներին, կանչում է Մերեդիտին 71 անգամ, սակայն փաստացի վերջինս մասնակցում է ընդամենը 48 հանդիպման։ Հիմնական պատճառը այս դեպքի այն էր, որ ակումբները չէին ցանկանում բաց թողնել իրենց ֆուտբոլիստներին միջազգային խաղերի մասնակցելու նպատակով ։ 1907 թվականին Մերեդիտը Ուելսի հավաքականի հետ միասին հաղթանակ է տանում Մեծ Բրիտանիայի տնային առաջնության շրջանակներում։ Մերեդիտը հանդիսանում է Ուելսի հավաքականի կազմում ռեկորդի հեղինակ, որպես ամենամեծ տարիքով ֆուտբոլիստ․ նա իր վերջին հանդիպումը հավաքականի կազմում անցկացնելիս եղել է 45 տարեկան և 229 օրական։
Ֆուտբոլային կարիերան ավարտելուց հետո
1928 թվականին նախկին ակումբակից Չառլի Ռոբերտսի հետ աշխատանքի է անցնում «Մանչեսթեր Սենտրալի» մարզչական շտաբում։ Մերեդիտի փեսան, «Սիթիի» նախկին թմավագը Չառլի Պրինգլը նույնպես հանդես էր եկել այս ակումբի կազմում ։
1931 թվականին Բիլլին վերադառնում է «Մանչեսթեր Յունայթեդ», որտեղ սկսում է աշխատել մարզչական շտաբում և դառնում է ակումբի գործակալը։ Կյանքի մնացած հատվածում Մերեդիտը խիստ զբաղված էր երկու մանչեսթերյան ակումբերով, մասնավորապես հրավիրվում էր ակումբների կարևոր խաղերին ։
Մերեդիտը Մանչեսթերում հանդիսանում էր «Ստրետֆորդ Ռոուդ» հյորանոցում գտնվող փաբի տնօրենը, իսկ հետո արդեն դառնում է սեփականատերը։ Հաճախ որպես ֆուտբոլային փորձագետ ելույթներ է ունեցել ռադիոյում։ 1940-ական թվականներին ֆինանսական ծանր վիճակում էր, ինչի համար մասնակցել է մի քանի բարեգործական հանդիպումների միջոցներ հավաքելու նպատակով ։
Պրոֆմիութենական գործունեություն
Բիլլի Մերեդիտը զբաղեցնում էր ակտիվ հասարակական դիրք։ Նա անարդար էր համարում ֆուտբոլիստների և նրանց ընտանիքների ֆինանսական ցածր մակարդակը։ 1902 թվականին Մերեդիտի նախկին ակումբակիցներ Ջիմի Ռոսի և Դևիդ Ջոնսի մահից հետո, «Սիթին» հրաժարվում է ֆինանսական օգնություն հասցնել նրանց ընտանիքներին։ 1907 թվականի ապրիլին պահեստային թիմի խաղերից մեկի ժամանակ մահանում է «Մանչեսթեր Յունայթեդի» ֆուտբոլիստ Թոմաս Բլեքստոկը։ Մահվանը վերջաբերվող փաստաթղթում ներկայացված էին իրական պատճառները, ինչի պատճառով ֆուտբոլիստի ընտանիքը փոխհատուցում չի ստանում ։
1907 թվականին Մերեդիտը իր ակումբակիցներ Չառլի Ռոբերտսի, Չառլի Սեգարի, Հերբերտ Բերջեսսի և Սենդի Տերնբուլի հետ հիմնում է ֆուտբոլիստների պրոֆմիություն (Players' Union), որի նպատակը ֆուտբոլիստների իրավունքների պաշտպանությունն էր և աշխատավարձերին և տրանսֆերներին վերաբերող հարցերի վերանայումը ։ 1907 թվականի դեկտեմբերի 2-ին Մանչեսթերի Իմպերիալ հյուրանոցում տեղի է ունենում միության առաջին ժողովը։ Բացի «Մանչեսթեր Յունայթեդի» ֆուտբոլիստներից հավաքին ներկա էին նաև «Մանչեսթեր Սիթի», «Նյուքասլ Յունայթեդ», «Բրեդֆորդ Սիթի», «Վեստ Բրոմվիչ Ալբիոն», «Նոթս Քաունտի», «Շեֆիլդ Յունայթեդ» և «Տոտենհեմ Հոտսպուր» ֆուտբոլային ակումբների ներկայացուցիչները ։
Մերեդիտի համար պրոֆմիության մասնակից լինելը նորություն չէր։ Ավելի վաղ նա մասնակցություն էր ունեցել ֆուտբոլիստների պրոֆմիության ասոցիացիայի կողմից կազմակերպված տարբեր հավաքների, որոնք գործում էին 19-րդ դարի վերջում։ Նոր պրոֆմիության քարտուղար է նշանակվում Հերբերտ Բրումֆիլդը։ Բիլլի Մերեդիտը ներկա էր գտնվում Լոնդոնում և Նոթինգհեմում տեղի ունեցող հավաքներին։ Մի քանի շաբաթների ընթացքում Ֆուտբոլային լիգայի մի շարք ֆուտբոլիստներ մտնում են պրոֆմիության կազմի մեջ ։
Պրոֆեսիոնալ ֆուտբոլիստների ասոցիացիան աջակցություն է ստանում մի քանի ակումբների տնօրինությունների կողմից։ Ջոն Բենթլին և Ջոն Հենրի Դեյվիսը «Մանչեսթեր Յունայթեդից» նույնպես կողմ էին, որ փոփոխություններ կատարվեն ֆուտբոլիստների աշխատավարձերի հարցում։ Ֆրենկ Լևիկի մահից հետո 1908 թվականին պրոֆմիությունը 20 ֆունտ սթերլինգ չափով նվիրաբերում է կատարում վերջինիս ընտանիքին, ինչպես նաև ակումբի հետ վարում էին բանակցություններ նրա կնոջը փոխհատուցելու հարցով ։
1908 թվականին Անգլիայի ֆուտբոլային միությունը որոշում է ընդունում պահպանել ֆուտբոլիստների առավելագույն աշխատավարձերի նշանակված չափը։ Պրոֆմիությունը շարունակում էր իր բանակցությունները Ֆուտբոլային ասոցիացիայի հետ, սակայն ապրիլին նրանք փակուղու առաջ են կանգնում։ 1909 թվականի հունիսին Ֆուտբոլային ասոցիացիան պահանջում է բոլոր ֆուտբոլիստներից դուրս գալ պրոֆմիության կազմից, հակառակ դեպքում նրանք կկորցնեին իրենց պրոֆեսիոնալ ֆուտբոլային գրանցումը։ Մի շարք ֆուտբոլիստներ ընդունեցին այդ պահանջը և դուրս եկան կազմից։ Նրանց թվում էին մեծ մասամբ «Աստոն Վիլլայի» ֆուտբոլիստները․ բոլոր 28 ֆուտբոլիստները ներկայացնում են իրենց հրապարակավ պայմանագիրը պրոֆմիության կազմից դուրս գալու նպատակով։ Կային նաև ֆուտբոլիստներ, որոնք հրաժարվում են այդ քայլից։ Նրանց թվում էին «Մանչեսթեր Յունայթեդի» որոշ ֆուտբոլիտների և «Սանդերլենդի» 17 ֆուտբոլիստները ։
Ֆուտբոլային ասոցիացիան կառավարում է մեզ, ինչպես հնում վատ բարոնները կառավարում էին իրենց մարդկանց։ Այսպես չպետք է շարունակվի։ Ֆուտբոլիստները չեն ընդունում, որ կարելի է իրենց վերաբերվել ինչպես ստրուկների կամ էլ երեխաների։
Պրոֆմիության կազմի մեջ մնացած ֆուտբոլիստների կարիերան վտանգի տակ էր․ կորցնելով իրենց պրոֆեսիոնալ կարգավիճակը նրանք կորցնում էին աշխատավարձ և միջոցներ ստանալու իրենց իրավունքը։ Բիլլի Մերեդիտը նույնպես ֆինանսական ծանր վիճակում էր այդ ժամանակահատվածում․ հրդեհը ոչնչացնում է Մանչեսթերում գտնվող նրա սպորտային խանութը, որը ապահովագրված չէր։ Փաստացի Մերեդիտը գտնվում է սնանկացման եզրին ։ Չնայած սրան «Մանչեսթեր Յունայթեդի» ֆուտբոլիստները հրաժարվում է հանձնվել և հիմնում են «Օտշեպեցի» ֆուտբոլային ակումբը, որում նրանք պլանավորել էին զբաղվել ֆուտբոլով։ Այդ ժամանակահատվածում «Նյուքասլի» ֆուտբոլիստ Կոլին Վեյտչը շարունակում էր բանակցություններ վարել Ֆուտբոլային միության հետ, որպեսզի ինչ-որ կերպ կարողանա վերականգնել պրոֆմիության անդամների իրավունքները։ Արդյունքում 1909 թվականի օգոստոսի 31-ին Ֆուտբոլային միությունը թույլ է տալիս ֆուտբոլիստներին մնալ պրոֆմիության կազմի մեջ։ Ընդհարումը ստանում է իր վերջնական տեսքը, իսկ պրոֆեսիոնալ կարգավիճակը կորցրած ֆուտբոլիստները վերականգնում են այն ։
Բիլլի Մերեդիտը, սակայն, դիտարկում էր այսպիսի վերջաբանը, որպես պրոֆմիության անդամների պարտություն․
Անձնական և խաղային բնութագիր
Մերեդիտը հակասական տեսակի մարդ էր, չնայած իր ֆուտբոլային տաղանդի։ Երկու մանչեսթերյան ակումբների կազմում նա մեկ անգամ չէ, որ ընդհարումներ է ունեցել մարզիչների հետ, որոնք սպառնում էին նրան հեռացնել ակումբից, ինչպես նաև համառորեն պահանջել է աշխատավարձի բարձրացում։ Հայտնի է նաև, որ նա դեմ է եղել, որ կանայք ֆուտբոլային խաղերին ներկա լինեն և դիտեն այն ։
Իր ֆուտբոլային կարիերայի սկզբում Մերեդիտը ձեռք էր բերել ծխախոտ ծամելու սովորություն անգամ ֆուտբոլային խաղերի ժամանակ։ Սակայն այն բանից հետո, երբ ակումբի աշխատակիցները հրաժարվում են մաքրել իր մարզաշապիկի թքի հետքերը, նա սկսում է ատամնաքչփորիկ ծամել։ Իր խոսքերով դա օգնում էր նրան կենտրոնանալ խաղի ժամանակ։ Արդյունքում Բիլլի Մերեդիտը չի կարողանում բաժանվել ատամնաքչփորիկներից, որոնք թափառում էին իր բերանում ։
Խաղային որակների հարցում Մերեդիտը տարբերվում է իր արդյունավետ դրիբլինգով և բարձր արագությամբ, որը թույլ էր նրան շրջանցել մրցակցի պաշտպաններին և ստեղծել գոլային պահեր իր և ակումբակիցների համար։ Հանդես է եկել եզրային հարձակվողի դիրքում։ Շնորհիվ իր արդյունավետ խաղի ձեռք է բերել շատ երկրպագուներ և դարձել է ֆուտբոլային աշխարհի առաջին «սուպերաստղերից» մեկը ։
Ֆուտբոլ է խաղացել բարձր մակարդակի վրա մինչև 50 տարեկանը։ Անձամբ ինքը բնութագրել է իր ֆուտբոլային երկարակեցությունը ճիշտ մարզումներով, որոնք թույլ են տվել նրան բարձր մակարդակի վրա պահել ֆիզիկական պատրաստվածության աստիճանը։
Մահ և ճանաչում
Երկար ժամանակ նրա գերեզմանը չուներ անգամ հատուկ շիրիմաքար։ Միայն 2001 թվականին Պրոֆեսիոնալ ֆուտբոլային միության, Ուելսի ֆուտբոլի միության, «Մանչեսթեր Սիթի» ակումբի և «Մանչեսթեր Յունայթեդի» ակումբի համատեղ ջանքերով տեղադրվում է Մերեդիտի շիրիմաքարը։ Շիրիմաքարի պատրաստման ժամանակ անցկացվում էին ակտիվ խորհրդակցություններ Մերեդիտի 94 տարեկան աղջկա հետ։
1998 թվականին Բիլլի Մերեդիտը ներառվում է Ֆուտբոլային լիգայի 100 լեգենդների կազմի մեջ։ 2004 թվականին նրան ներառում են Փառքի սրահի անդամների կազմ, որը գտնվում էր «Սիթի օֆ Մանչեսթեր» մարզադաշտում ։ 2007 թվականի օգոստոսին Մերեդիտը մտնում է անգլիական ֆուտբոլի Փառքի սրահի անդամների կազմի մեջ։
Արտաքին հղումներ
Կատեգորիա:Մանչեսթեր Յունայթեդի ֆուտբոլիստներ Կատեգորիա:Մանչեսթեր Սիթիի ֆուտբոլիստներ Կատեգորիա:Ուելսցի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի հարձակվողներ
Ջերի Լոուլեր
Ջերի Օ'Նիլ Լոուլեր (Jerry O'Neil Lawler, ), ամերիկացի նախկին պրոֆեսիոնալ ըմբշամարտիկ (ռեստլեր) և հաղորդավար, WWE փառքի սրահի անդամ (2007)։ Ներկա պահին հանդես է գալիս «WWE» կազմակերպությունում՝ որպես «SmackDown» շաբաթական հեռուստաշոուի և փեյ-փեր-վյու իրադարձությունների հաղորդավար։ Ռեստլինգային շրջանակներում առավել հայտնի է որպես Ջերի «արքա» Լոուլեր (Jerry "The King" Lawler)։
Մինչև 1992 թվականին «WWE»-ի (այն ժամանակ՝ WWF) հետ պայմանագիր կնքելուն, Լոուլերը ելույթներ էր ունեցել «National Wrestling Alliance» (NWA) համազգային ռեստլինգ-ցանցի ստորաբաժանումներում՝ ընդհանուր առմամբ տիրելով 168 չեմպիոնական տիտղոսի, որոնցից 32-ը՝ ծանրքաշային (այդ թվում՝ մեկ AWA, երեք անգամ WCWA և քսանութ անգամ USWA միացյալ աշխարհի ծանրքաշային տիտղոս)։ «WWE»-ում հանդես գալուց ի վեր Լոուլերը ոչ մի չեմպիոնական տիտղոս չի նվաճել։
2007 թվականին առաջադրվել է WWE փառքի սրահ։
Արտաքին հղումներ
Կատեգորիա:1949 ծնունդներ Կատեգորիա:Նոյեմբերի 29 ծնունդներ Կատեգորիա:Ամերիկացի պրոֆեսիոնալ ըմբշամարտիկներ Կատեգորիա:WWE փառքի սրահի անդամներ
Օսմանյան լեյտենանտը
Օսմանյան լեյտենանտը (The Ottoman Lieutenant), Առաջին համաշխարհային պատերազմի մասին պատմող թուրք-ամերիկյան դրամա, որի ռեժիսորն է Ջոզեֆ Ռուբենը, իսկ սցենարի հեղինակը՝ Ջեֆ Սթոքվելը։ Գլխավոր դերերում խաղում են Միխիլ Հյույսմանը, Հերա Հիլմարը, Ջոշ Հարթնեթը և Բեն Քինգսլին։ Ֆիլմը 2016 թվականի դեկտեմբերին ներկայացվել է Օսկար կինոմրցանակի համար պայքարի, իսկ պրեմիերան տեղի է ունեցել 2017 թվականի մարտի 10-ին ։
Սցենար
Օսմանյան լեյտենանտը ֆիլմը ամերիկյան դրամա է, որը պատմում է առաջին համաշխարհային պատերազմի ժամանակ ամերիկացի բուժքրոջ (Հերա Հիլմար) և թուրք զինվորականի (Միխիլ Հյույսման) սիրո պատմությունը։
Արտադրություն
Ֆիլմի նկարահանումները տեղի են ունեցել 2015 թվականի ապրիլին։ Ֆիլմը նկարահանվել է Պրահայում, Կապադովկիայում և Ստամբուլում։ Ֆիլմի կոմպոզիտորն է Ջեֆ Զանելին ։
Քննադատություններ
Օսմանյան լեյտենանտը ֆիլմը արժանացել է բազմաթիվ քննադատությունների։ Rotten Tomatoes կայքը ֆիլմի հաջողությունը գնահատել է 21%՝ տալով 10 հնարավոր բալերից 3.6 ։
Որոշ կինոքննադատներ նշել են, որ ֆիլմը ակտիվորեն ժխտում է Հայոց ցեղասպանությունը։ «Variety» ամսագրի իր հոդվածում Դեննիս Հարվին նշել է, որ «Թուրքական հովանավորչությամբ նկարահանված ֆիլմը նպատակ ունի թե պատմականորեն, թե քաղաքականորեն և թե բարոյականորեն ժխտել Հայոց ցեղասպանությունը, որը տեղի է ունեցել 1915 թվականին: Ինչ էլ որ լինի, պատերազմը բացասական երևույթ է» ։
«Slant Magazine» ամսագրի իր հոդվածում Քեյթ Ուաթսոնն էլ գրել է, որ Օսմանյան լեյտենանտը ռոմանտիկ դրաման իր առջև նպատակ է դրել ժխտելու Հայոց ցեղասպանությունը։ Դա իրադարձություն է, որը թուրքական կառավարությունը, մինչ օրս, շարունակում է ժխտել, մինչդեռ կինոքննադատ Ռոջեր Մուրն էլ գրում է, որ ֆիլմը բացահայտում է հայերի կողմից թուրքերի ջարդի փաստը ։
2017 թվականի մարտի 7-ին ԱՄՆ Արևմտյան ափի հայկական երիտասարդական ֆեդերացիան տարածել է հաղորդագրություն, որով կոչ է անում ամերիկացիներին չգնալ դիտելու ֆիլմը կինոթատրոններում կամ որևէ կերպ աջակցել այն։ «Մենք կարևոր ենք համարում մեր համայնքի համար տեղեկացնելու Ձեզ այն փաստը, որ ցեղասպանության ժխտումը գոյություն ունի մինչ օրս և այն մեծ հիմնախնդիր է, անգամ Թուրքիայի սահմաններից դուրս», նշված է հաղորդագրության մեջ ։
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Հայոց ցեղասպանության ժխտում Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Թուրքիայում Կատեգորիա:Ֆիլմեր, որոնց գործողությունները տեղի են ունենում Ստամբուլում Կատեգորիա:Թուրքիայում նկարահանված ֆիլմեր Կատեգորիա:Ստամբուլում նկարահանված ֆիլմեր Կատեգորիա:Թուրքական դրամա ֆիլմեր Կատեգորիա:2017 ֆիլմեր Կատեգորիա:Թուրքական ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:Ամերիկյան մելոդրամա ֆիլմեր Կատեգորիա:2017 դրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան պատմական ֆիլմեր Կատեգորիա:Ամերիկյան ռազմական ֆիլմեր
Պելասգներ
Պելասգներ (Πελασγοί), անտիկ, ավանդության համաձայն Հին Հունաստանի (Բալկանյան թերակղզու հարավի, Եգեյան ծովի կղզիների, Թեսալիայի, էպիրոսի, Կրետեի, Փոքր Ասիայի արևմտյան ծովեզերքի) նախահունական բնակչությունը։ Եվրիպիդեսը պելասգներին անվանում է հելլեններ։ Հնագիտական տվյաւները հաստատում են այդ շրջանների նախահունական բնակչության մշակույթների մոտի՝ կոլթյունը։
Կատեգորիա:Հին Հունաստանի ցեղեր Կատեգորիա:Եվրոպայի անհետացած ազգեր Կատեգորիա:Հին ազգեր Կատեգորիա:Ծովի ազգեր Կատեգորիա:Հին հունական դիցաբանություն Կատեգորիա:Փոքր Ասիա
Անհաջողակները (ֆիլմ, 1981)
«Անհաջողակները» (բառացի թարգմանությամբ - «Այծիկը», ֆր. La Chèvre, ֆրանսերենից իդիոմատիկ արտահայտությամբ ֆր. «rendre chèvre») - «դուրս հանել հունից» - կինոֆիլմ, թեթև ֆրանսիական կատակերգություն։ Երեք ֆիլմերից առաջինը դասական երգիծական դուետ Ռիշար - Դեպարդիե («Անհաջողակները», «Հայրիկները», «Փախստականները»)։ Երաժշտությունը կոմպոզիտոր Վլադիմիր Կոսմի։ 1991 թվականին Ամերիկայում նկարահանվել է ֆիլմի վերափոխված տարբերակը «Մաքուր հաջողություն» (անգլ. «Pure luck») անվանմամբ։
Սյուժե
Մեծ ընկերության նախագահի աղջիկը, ով անընդմեջ ընկնում էր ինչ-որ անհաջողությունների մեջ, ուղևորվել էր հանգստանալու Լատինական Ամերիկա, նա հայտնվում է ավազակների մոտ և անհետանում է։ Որոնումները արդյունք չեն տալիս, հայրը անմխիթար է։ Սակայն այդտեղ նահանգների հոգեբանը հուշում է նրան մի անհավանական տարբերակ. ուղարկել ընկերության աշխատակցին` Ֆրանցուզա Պերրենային աղջկա ետևից, նույնպիսի անհաջողակի որքան աղջիկն էր։ Հայտնվելով նույն անախորժություններում, նա կարող է գտնել աղջկան։ Պերրենայի հետ ուղևորվեց նաև մասնավոր դետեկտիվ` Ժան Կամպանան։ Հոգեբանի տեսությունը արդարացրեց իրեն և անհավանական արկածներից, ծիծաղելի դեպքերից և զվարճալի իրավիճակներից հետո զուգընկերները գտնում են աղջկան։
Խորհրդային վարձույթ
Ֆիլմը հաջողությամբ մտել է սովետական կինովարձույթ 1980-ական թվականներին։ Պատկերը կրկնօրինակվել է «Мосфильм» կինոընկերությունում, կրկնօրինակման ռեժիսոր Եվգենի Ալեքսեև, դերերը հնչյունավորել են`
Ֆիլմից ցենզուրան կտրվել է ավելի քան 20 րոպե։
VHS և DVD թողարկումներ
Ֆիլմը VHS-ի վրա թողարկվել է «ОРТ-Видео» հրատարակչի կողմից 1997 թվականին։ Ֆիլմը DVD-ի թողարկվել է 2008 թվականի մարտի 13-ին «Союз-видео» դիսպրիբյուտորի կողմից։
Հետաքրքիր փաստեր
Դասական կերպարների անունները - Պերրենա և Կամպանա, դերերը, որոնք Պիեռ Ռիշարը և Ժերար Դեպարդիեն կատարել են ֆրանսիական կատակերգության բոլոր սերիաներում, ռեժիսոր Ֆրանսիս Վեբերը օգտագործել է հերոսներ` Ժանա Ռենոյին և Պատրիկա Բրյուլեին իր «Ягуар» կատակերգությունում։ 1991 թվականին ամերիկացի ռեժիսոր Նադյա Տեսսի կողմից նկարահանվել է ֆիլմի ձևափոխված տարբերակը - «Անհաջողակները» (անգլ. Pure Luck)։
Արտաքին հղումներ
Կատեգորիա:Ֆրանսիս Վեբերի ֆիլմեր Կատեգորիա:1981 ֆիլմեր Կատեգորիա:Ֆրանսիական ֆիլմեր Կատեգորիա:Ֆրանսերեն ֆիլմեր Կատեգորիա:Ֆրանսիական կինոկատակերգություններ Կատեգորիա:Մեքսիկական ֆիլմեր Կատեգորիա:Բադի մուվի Կատեգորիա:Ֆրանսիական դետեկտիվ ֆիլմեր Կատեգորիա:Ֆրանսիական արկածային ֆիլմեր Կատեգորիա:Իսպաներեն ֆիլմեր
Փաքիզե Թարզի
Փաքիզե Թարզի (Pakize İzzet Tarzi, ), թուրք բժիշկ։ Հայտնի է որպես Թուրքիայի առաջին կին գինեկոլոգ ։
Կենսագրություն
Թարզին ծնվել է 1910 թվականին Օսմանյան կայսրության երրորդ ամենամեծ քաղաքում՝ Հալեպում ։ Նրա հայրը Հալեպում Ziraat Bankası պետական բանկի գլխավոր տեսուչն էր։ Նրանց ընտանիքը տեղափոխվեց Ադանա, երբ բրիտանացիները 1918 թվականին ներխուժեցին Դամասկոս, իսկ երբ Ադանան անցավ ֆրանսիացիների տիրապետության ներքո, նրանք տեղափոխվեցին Կոնիա։ Միջնակարգ կրթություն Թարզին ստացել է Sörler Okulu-ում, ապա, երբ սովորում էր Բուրսայի աղջիկների ամերիկյան քոլեջում, որոշել է շարունակել կարիերան որպես բժիշկ։ 1932 թվականին ավարտել է բժշկական կրթությունը ։
1949 թվականի հուլիսի 21-ին Թուրքիայի Ստամբուլի Շիշլի համայնքում բացել է «Pakize İ. Tarzi Kliniği» կոչվող առաջին կլինիկան կանանց համար ։
Թարզին առաջին թուրք կինն է, ով 1930-ական թվականներին լողալով հատել է Բոսֆորը ։
Անձնական կյանք
1935 թվականին Փաքիզեն ամուսնացել է Ֆեթահ Թարզիի հետ, ով Աֆղանստանի թագավոր Ամանուելլահ-Խանի զարմիկն է ։ Նրանց դուստրը՝ Զեյնաթ Թարզին, օսմաների արքայազն Էրթուղլու Օսմանիի կինն է ։
Ծանոթագրություններ
Կատեգորիա:Թուրք բժիշկներ Կատեգորիա:Զինջիրլիքույու գերեզմանատանը թաղվածներ
Գնել Գրիգորյան
Կենսագրություն
Գնել Գրիգորյանը ծնվել է 1947 թ. դեկտեմբերի 29 - ին Կոտայքի մարզիի Կոտայք գյուղում։ 1963 թ. ավարտելով տեղի միջնակարգ դպրոցը՝ ընդունվել է Երևանի Խաչատուր Աբովյանի անվան հայկական պետական մանկավարժական ինստիտուտի պատմության ֆակուլտետը։ 1967 թ. ավարտել է վերոնշյալ ինստիտուտը, ապա զորակոչվել խորհրդային բանակ։ 1969 թ. հունվարի 16 - ից աշխատանքի է անցել ՀՀ ԳԱԱ Պատմության ինստիտուտում, մասնագիտացել միջնադարյան Հայաստանի պատմության հարցերով։ 1982 թ. պաշտպանել է թեկնածուական ատենախոսություն՝ «Տարոնի Բագրատունիների ֆեոդալական իշխանությունը IX - X դդ.» թեմայով։ 1984 թ. նշանակվել է ավագ գիտաշխատողի պաշտոնում։ 2002 թ. դարձել է ՀՀ ԳԱԱ Պատմության ինստիտուտի գիտական հարցերի գծով փոխտնօրեն։ Գնել Գրիգորյանը Հայոց և Համաշխարհային պատմություն է դասավանդել Սուրբ Էջմիածնի Գևորգյան հոգևոր ճեմարանում, Սևանի Վազգենյան դպրանոցում և հանրապետության այլ բուհերում։ Վախճանվել է 2008 թ. Երևանում։
Գիտական հիմնական աշխատություններ
Ուսումնասիրությունը նվիրված է զարգացած միջնադարյան Հայաստանի պետական կարևոր կազմավորումներից մեկի պատմությանը։ Աշխատությունում լուսաբանվում են ոչ միայն Տարոնի և հայկական այլ իշխանությունների, այլև հարևան երկրների՝ Արաբական խալիֆայության և Բյուզանդական կայսրության հետ հայկական այդ իշխանությունների ունեցած հարաբերություններին առնչվող կարևորագույն հարցեր։ Աշխատությունում Գնել Գրիգորյանը կիրառել է հարցի լուսաբանման այնպիսի մոտեցում, որի շնորհիվ որոշակի են դառնում հոգևոր մարմինների կալվածքների վերաբերյալ պատկերացումները, բացահայտվում նվիրատվությունների շարժընթացը, ցույց տրվում կալվածքների կառուցվածքն ու նշանակությունը, եկամտաբերությունը, գները, դրանց նկատմամբ իրավունքի հիմնական ձևերը և այլն։ Համակողմանի քննության են առնվում նվիրատվությունների արժեքն ու կառուցվածքը, նվիրատուների սոցիալական կազմը։ Այդ առումով սույն մենագրությունը հայ միջնադարագիտության բնագավառում եզակի է։ Գրքում ի մի է բերվել ինստիտուտի 60-ամյա կենսագրությունը, նրա ունեցած ավանդը հայագիտության զարգացման գործում։
Աղբյուրներ
ՀՀ ԳԱԱ Պատմության ինստիտուտ «Գնել Ստեփանի Գրիգորյան», պատմաբանասիրական հանդես № 1, 2009, էջ 304-305
Արտաքին հղումներ
Կատեգորիա:Հայ պատմաբաններ Կատեգորիա:Պատմական գիտությունների թեկնածուներ Կատեգորիա:ՀՊՄՀ շրջանավարտներ
Գելինթաշ
Գելինթաշ, լեռ Հայկական լեռնաշխարհում, Կարսի մարզի Օլթիի օկրուգում։ Հավանաբար պատկանում է Մեծրանց լեռնահամակարգին ։
Ծանոթագրություններ
Կատեգորիա:Թուրքիայի լեռներ Կատեգորիա:Կարսի մարզ
Պելենգ (այլ կիրառումներ)
Պելենգ (հոլ․ peiling),
Գինիշիկաձոր
Գինիշիկաձոր, գետակ և ձորահովիտ Հայաստանի Եղեգնաձորի շրջանում, Արաքսի ձախակոմյան վտակ Արփայի օժանդակը ։
Ծանոթագրություններ
Կատեգորիա:Վայոց ձորի մարզի գետեր Կատեգորիա:Արփա գետի վտակներ
Պողոս առաքյալի առաջին նամակը թեսաղոնիկեցիներին
Պողոս առաքյալի առաջին նամակը թեսաղոնիկեցիներին (Ա Թուղթ առ Թեսաղոնիկեցիս), Նոր Կտակարանի մաս կազմող գիրք, Պողոս առաքյալի նամակներից մեկը, առաջինը՝ ուղղված Թեսաղոնիկեի քրիստոնյաներին։
Նամակի հասցեատերերը
Թեսաղոնիկե քաղաքը, որ այժմ կոչվում է Սալոնիկ, հռոմեական Մակեդոնիա նահանգի մայրաքաղաքն էր, որտեղ Փիլիպպեն թողնելուց հետո՝ առաքելական իր երկրորդ ճանապարհորդության ընթացքում, Պողոսը մի եկեղեցի հաստատեց։ Սակայն այստեղ Պողոսն անմիջապես ընդդիմության հանդիպեց հրեաների կողմից, որոնք նախանձով էին դիտում նրա կատարած քարոզչության հաջողությունը։ Այս ընդդիմության պատճառով Պողոսը թողեց Թեսաղոնիկեն և գնաց Բերիա։ Ավելի ուշ, երբ նա Կորնթոս էր անցել, իր գործակից Տիմոթեոսից ստացավ մի զեկուցագիր, որից պարզվում էր Թեսաղոնիկեի եկեղեցու կացությունը։ Այս էր պատճառը, որ Պողոսը գրեց թեսաղոնիկեցիներին ուղղված իր նամակը՝ տեղի քրիստոնյաներին քաջալերելու ու գոտեպնդելու համար։
Նամակի բովանդակությունը
Նամակում առաքյալը շնորհակալություն է հայտնում Աստծուն՝ թեսաղոնիկեցիների ունեցած հավատի և սիրո համար։ Հիշում է այն օրերը, որ ինքն անցկացրել է նրանց հետ, և պատասխանում է թեսաղոնիկեցիների մի շարք հարցերին, որոնք վերաբերում են մեռելների հարությանն ու Հիսուսի երկրորդ գալստյանը։ Կարո՞ղ էր հավատացյալն արժանանալ հավիտենական կյանքին, եթե պատահեր, որ մեռներ Հիսուսի գալուստից առաջ։ Քրիստոսը կրկին ե՞րբ է գալու։ Պողոսի թելադրանքն այն է, որ հավատացյալներն ապրեն հանդարտ և խաղաղ մի կյանք՝ հուսալից սպասելով Քրիստոսի գալստյանը։ Առաքյալը հիշեցնում է, որ կարևորը Քրիստոսի երկրորդ գալստյան ժամն ու ժամանակը գիտենալը չէ, այլ իբրև լույսի որդիներ՝ այդ գալստյանը միշտ «պատրաստ» լինելը (5.1, 5-10)։
Դվինի պաշարում (640)
Հայկական զորքերը գլխավորում էր հայոց սպարապետ և Հայաստանի մարզպան Թեոդորոս Ռշտունին, ով իր բանակով փորձում էր կասեցնել արաբական ուժերի ներթափանցումը Պարսկաստանից Հարավային Կովկաս։
Նախապատմություն
7-րդ դարի առաջին կեսին արաբական նվաճումների արդյունքում պատմության թատերաբեմում հայտվում է մի նոր պետություն, որտեղից էլ սկզբնավորվում է իսլամի գաղափարախոսությունը։ Նոր ձևավորված պետությունը կարճ ժամանակամիջոցում կարողանում է կարևոր նվաճումների հասնել և ընարձակել երկրի արտաքին սահմանները։
Այն բանից հետո, երբ արաբական հեծելազորը նվաճեց Պարսկաստանը և վճռական ճակատամարտում հաղթեց Բյուզանդական կայսրությանը, անխուսափելի դարձավ նաև հայ-արաբական բախումը։
Գյորանդաշի լեռնանցք
Գյորանդաշի լեռնանցք, Հայկական լեռնաշխարհում, Հայկական Տավրոս լեռնահամակարգում, Արտոս լեռնագագաթի արևելյան կողմը։ Այս լեռնանցքով ճանապարհը Շատախի կողմերից անցնում է դեմի Վանի շրջան ։
Դվինի պաշարում (640)
Նախապատմություն
634 թվականին Թեոդորոս Ռշտունին, ով Հայոց սպարապետն էր, դարձավ Հայաստանի մարզպան՝ Արևելյան և Արևմտյան Հայաստանների միացյալ զորքերը գլխավորող անձ։ Փաստացիորեն, արաբական արշավանքների նախօրեին Արևելյան և Արևմտյան Հայաստանների ղեկավարությունը գտնվում էր հմուտ քաղաքական և պետական գործիչ Թեոդորոսի ձեռքերում։ 640 թվականին արաբները արշավանք են կազմակերպում դեպի Հայաստան։ Օմար խալիֆի հրամանով Իյադ իբն Ղանմին արաբական զորքերին առաջնորդում է գրավելու Ասորիքը, ապա նաև գրավելով Վերին Միջագետքը հաստատվել հարակից տարածքներում։
Գյորանդաշի լեռնանցք
Ծանոթագրություններ
Կատեգորիա:Հայկական լեռնաշխարհի լեռնանցքներ Կատեգորիա:Լեռնանցքներ այբբենական կարգով Կատեգորիա:Թուրքիայի լեռնանցքներ
Դվինի պաշարում (640)
Նախապատմություն
639 թվականին արաբական զորքերը անցնում են Եփրատը և գրավելով բազում քաղաքներ հասնում են Հայաստանի մատույցներին։
640 թվականին արաբական զորքերը գրավելով Արզանն ու Բաղեշը, Աղձնիքից ներխուժեցին Հայաստան։ Հայաստանը այս տարիներին հյուծված էր, որի պատճառը Հայաստանի տարածքում ընթացող պարսկա-բյուզանդական պատերազմներն էին։ Առաջին արշավանքի ընթացքում արաբները ծանր պարտություն են կրում Տարոնում, սակայն առաջ անցնելով գրավում են Բզնունյաց երկիրը, Կարինը, Աղձնիքը, Ձորան և այլն։
Հանգրվանելով Խլաթում, նրանք բանակցությունների միջոցով պայմանագիր են կնքել Խլաթի կուսակալ Պատրիկի հետ, որը նրանց համար հնարավորություն է ստեղծում գրավելու Կարինը։
Դվինի պաշարում և ավերում
Ձորան և շրջական բնակավայրերը գրավելուց հետո արաբական զորքերը շարժվեցին ռազմավարական կարևորագույն նշանակություն ունեցող Դվին բերդաքաղաք։
Արաբական ներխուժման լուրը ստացած Թեոդորոս Ռշտունին վաղուց իր զորքերով Աղթամարից տեղափոխվել էր Ձորա, սակայն քաղաքը տեսել էր թալանված և կողոպտված։
Դվինի ուղղությամբ շարժվող հայոց մարզպանական զորքերը հանգրվածում են Նախիջևանում։ Ի պատասխան դրան, արաբները սկսում են Դվին ներթափանցելու գործընթացը։ Դվինը գրոհելու ժամանակ արաբները փորձադրեցին իրենց ամբողջ ռազմավարական կարողությունները, որոնք ձեռք էին բերել Բյուզանդիայի և Սասանյան Պարսկաստանի դեմ մղված մարտերում։ Արաբները շարունակում էին ռմբակոծել Դվինի դարպասները։ Վիրավորելով քաղաքի հայ պաշտպաններին ի վերջո արաբները կարողացած սանդուղքների միջոցով ներթափանցել քաղաք։
640 թվականի հոկտեմբերի 6-ին՝ ուրբաթ, արաբները արդեն ներխուժել էին քաղաք։ Համառ դիմադրությունից հետո քաղաքը ընկավ։ Արաբները կողոպուտի ենթարկեցին քաղաքի եկեղեցիները և մտան Դվինի գանձարան։ Դվինի պաշարման և գրավման արդյունքում զոհվեցին ավելի քան 12 հազար մարդիկ, իսկ 35 հազարը գերեվարվեցին։
Թեոդորոս Ռշտունին իմանալով այդ մասին և տեղյակ լինելով արաբական զորքերի հետադարձ երթուղու վերաբերյալ, դարանակալում է նրանց Կոգովիտ գավառում։ Այս քայլով Հայաստանի մարզպանը հույս ուներ հանկարծակի հարձակումով ազատագրել Դվինը և Հայաստանը, ինչպես նաև ազատել հայ գերիներին։
Սակայն հայերի հարձակումը ձախողվեց և արաբական բանակը վերադարձավ Վերին Միջագետք, իր հետ տանելով հայ գերյալներին, ովքեր հետագայում վաճառվում են Բաղդադի և այլ քաղաքների շուկաներում որպես ստրուկներ ։
Ծանոթագրություններ
Կատեգորիա:Հայկական մարզպանության ճակատամարտեր Կատեգորիա:Արաբական արշավանքները Հայաստան Կատեգորիա:Դվին Կատեգորիա:Արաբական խալիֆայության ճակատամարտեր
Բախտրիոնի բերդ
Բախտրիոն (ბახტრიონი, Բախտրիոնի), ավերված բերդ Վրաստանի արևելքում՝ Կախեթի մարզում։ Կառուցվել է 17-րդ դարում Ալազան գետի ձախ ափին՝ Ալազանի՝ Իլտո գետի հետ միախառնվելու վայրից ոչ հեռու ։ 1650-ական թվականներին բերդում տեղակայված է եղել Սեֆյան Իրանի զորախումբը, մինչ վրացի ապստամբները գրավել ու ավերել են այն։ Ներկայում պահպանվել են բերդի միայն աննշան մնացորդներ։
Պատմություն
Բերդն իր անունն ստացել է նախկինում գոյություն ունեցած Բախտրիանի գյուղի անունից, որի մոտակայքում կառուցվել էր բերդը 1650-ական թվականներին։ Այնտեղ տեղակայված էր ղըզըլբաշների կայազորը, որ Իրանի շահի կողմից ուղարկվել էր այդ տարածաշրջանում պարսկական տիրապետությունն ուժեղացնելու և Վրաստանը թուրք քոչվորներից պաշտպանելու համար։ Բերդը գտնվում էր ռազմավարական կարևոր նշանակություն ունեցող վայրում. այն վերահսկում էր այն ճանապարհները, որոնք տանում էին դեպի Մեծ Կովկասի լեռները, որտեղ բնակվում էին Թուշեթի, Փշավի ու Խևսուրեթիի վրացի լեռնականները ։
1659 թվականին վրացի լեռնականները միանում են Կախեթի ապստամբներին, ովքեր անակնկալ հարձակվում են բերդի վրա։ Կռվի ընթացքում վրացիները կոտորում են ղըզըլբաշների զորքը, ապա գրավում են պարսկական մեկ այլ ամրոց՝ Ալավերդին։ Այս իրադարձություններն արտացոլվել են բանահյուսության մեջ, ինչի շնորհիվ պահպանվել են Բախտրիոնի ճակատամարտի լեռնական հերոսների անունները։ Նրանք են Զեզվա Գապրինդաուլին Թուշեթից, Նադիա Խոշարաուլին Խևսուրեթիից և Գոգոլաուրին Փշավից։ Այդ ճակատամարտին է նվիրված նաև 19-րդ դարի վրացի բանաստեղծ Վաժա Փշավելայի «Բախտրիոնի» պոեմը (1892) ։ Բախտրիոնի անունը կրող փողոցներ կան Թբիլիսիում, Ախմետայում, Թելավում, Լագոդեխում, Քարելում և Կասպիում։
Ծանոթագրություններ
Կատեգորիա:Վրացական բերդեր Կատեգորիա:Կախեթի մարզի շենքեր և կառույցներ Կատեգորիա:Ախմետայի շրջան Կատեգորիա:Բերդեր այբբենական կարգով
Human Nature
«Human Nature», ամերիկացի երգչուհի Մադոննայի՝ 1994 թվականին թողարկված «Bedtime Stories» ալբոմի չորրորդ և եզրափակիչ սինգլը։
Երգի մասին
Մադոննան երգում պատասխանում է 1990-ական թվականների սկզբին իր նոր՝ «Erotica» ալբոմի թողարկումից, «Սեքս» գրքի հրատարակումից, ինչպես նաև «Մարմինը որպես հանցանշան» ֆիլմին իր մասնակցությունից հետո նրա վրա հարձակված քննադատներին։ Երգչուհին անընդհատ ասում էր, որ դա «ոչ մեծ» ուղերձ է աշխարհի բոլոր չարացած կեղծավորներին» (a little 'fuck you' to all the up-tight prudes of the world): Երգն ակնհայտորեն արտահայտում է երգչուհու զայրույթը քննադատների հանդեպ. «I’m not your bitch don’t hang your shit on me»: Երգի ռադիոտարբերակով այդ տողը հանվել է, ինչը բավականին կրճատել է կոմպոզիցիայի սրախոսությունը։ «Chorus Door Slam with Nine Sample» տարբերակում «shit» բառը խլացվել է դուռը շրխկացնող ձայնով։
Լեյբլը, որի ներքո թողարկվել են Մադոննայի ձայնագրությունները, պատրաստվում էր թողարկել «Bedtime Stories» ալբոմի չորրորդ սինգլը` «Don't Stop» ռադիոյի համար առավել բարեհունչ երգ, բայց Մադոննան այդ տեղում ցանկանում էր տեսնել հենց «Human Nature» երգը, և նրա ցանկությունն, ի վերջո, իրագործվել է։
Երգի մեջ կա առկա է Main Source հիփ-հոփ խմբի «What You Need» երգի սեմփլը։
Այն ժամանակ, երբ «Human Nature»-ը դարձել Է Մադոննայի երկրորդ սինգլը, չի ընդգրկվել լավագույն քառասնյակում, փոխարենը երգն ուժեղ հաջողություն է ունեցել ակումբային և պարային հիթ-շքերթներում։
Մեծ Բրիտանիայում սինգլը հասել է 8-րդ հորիզոնական, որից հետո նրա ժողովրդականությունը հաստատուն կերպով նվազել է։ Միացյալ Թագավորությունում թողարկված սինգլի շապիկին օգտագործվել է տեսահոլովակից կադր, որտեղ Մադոննան սև կաշվե հագուստով նստած է աթոռին։
Տեսահոլովակ
Տեսահոլովակում, որի ռեժիսորն է Ժան-Բատիստ Մոնդինոն, նկարահանվել են Մադոննան, նրա պարողները (ներառյալ Ջեյմի Քինգը, որն ավելի ուշ պարուսույց է դարձել «Re-Invention World Tour» և «Confessions Tour» համաշխարհային հյուրախաղերի համար), ինչպես նաև, չբացառելով շնիկին, երգչուհուն պատկանող Չիկիտա չիհուահուան` ամբողջովին սև վինիլային և լատեքսային հագուստով։ Տեսահոլովակում պարերն ընդհատվում են սադոմազոխիզմի (կապկպվածության) տարրերով լի կադրերով, օրինակ՝ տեսարաններից մեկում մոտոձեռնոցներով կին կա, իսկ մեկ այլ տեսարանում՝ ոտնակապերով։ Տեսահոլովակի վերջում երաժշտությունը հանկարծակի ընդհատվում է, և Մադոննան արտասանում է հետևյալ արտահայտությունը. «բացարձակապես ոչ մի ափսոսանք» (absolutely no regrets)` պնդելով իր տեսակետը ևս մեկ անգամ։ Տեսահոլովակն առաջադրվել է «MTV Video Music Awards» մրցանակի երկու անվանակարգում` «Լավագույն պարային տեսահոլովակ» (Best Dance Video) և «Լավագույն խորեոգրաֆիա» (Best Choreography): «Human Nature»-ի տեսահոլովակը հայտնվել է երգչուհու տեսահոլովակների պաշտոնական ժողովածուում` «The Video Collection 93:99»-ում։
Ռեմիքսներ
«Human Nature» երգի ռեմիքսների հեղինակներն են Միշեն Հովին և Դեննի Թենագլին։
Վարկանշային աղյուսակներ
1 Թողարկված որպես «La Isla Bonita»/«Human Nature»
Արտաքին հղումներ
Կատեգորիա:1995 սինգլներ Կատեգորիա:Ֆեմինիստական երգեր Կատեգորիա:Փոփ երգեր Կատեգորիա:Ամերիկյան երգեր Կատեգորիա:Երգեր այբբենական կարգով Կատեգորիա:Մադոննայի երգեր
Հարվի Սվիթման
Հարվի Նելսոն Սվիթման (Harvey Nelson Sweetman, ), Նոր Զելանդիայի ռազմաօդային ուժերի և Մեծ Բրիտանիայի ռազմաօդային ուժերի նոր օդաչու, Երկրորդ համաշխարհային պատերազմի մասնակից։
Երիտասարդ տարիներ
Հարվի Սվիթմանը ծնվել է 1921 թվականի հոկտեմբերի 10-ին Նոր Զելանդիայում։ Ավարտել է Ուաիկատոյի Մատամատայի շրջանի միջնակարգ դպրոցը (այժմ Մատամատայի քոլեջը), որտեղ եղել է լողի չեմպիոն և կրիկետի թիմի ավագ ։
Զինվորական ծառայություն
1940 թվականի ապրիլին 19 տարեկանում Հարվին անդամագրվել է Նոր Զելանդիայի ռազմաօդային ուժերի շարքին, և ուսումնառությունից հետո ուղարկվել է Մեծ Բրիտանիա՝ Նորզելանդական ՌՕՈՒ-ի օդաչու սերժանտ-օդաչուի կոչումով ։
1941 թվականի փետրվարին Սվիթմանը նշանակվեց Մեծ Բրիտանիայի ռազմաօդային ուժերի 234-րդ էսկադրիլիայում, որտեղ թռչում էր  «Supermarine Spitfire»-ով։ Մարտին նա տեղափոխվել էր նոր ձևավորված 485-րդ Նորզելանդական էսկադրիլիա։ Օգոստոսի 29-ին իր առաջին հաղթանակը տարավ պատերազմում՝ Բելգիայի երկնքում խփելով Messerschmitt Bf. 109-ը, իսկ սեպտեմբերի 18-ին խոցել է ևս մեկ կործանիչ ։
1942 թվականի փետրվարի 12-ին Սվիթմանը Լա Մանշ նեղուցում մասնակցել է գերմանական Scharnhorst և Gneisenau լինկորների վրա հարձակմանը, որի ժամանակ խփել է մեկ «Messerschmitt Bf.109» : Մարտին Սվիթմանը, որպես «B» օղակի հրամանատար, տեղափոխվել էր 486-րդ էսկադրիլիա, որը համալրված էր «Hawker Hurricane MkIIB» ինքնաթիռներով, որոնք գիշերային մարտական թռիչք էին կատարում Ուիթերինգ ռազմակայանից։ Հուլիսի 23-ի լույս 24-ի գիշերը Սվիթմանն իր առաջին հաղթանակն է տարել այդ ստորաբաժանման կազմում՝ Կանադայի ռազմաօդային ուժերի «Bristol Beaufighter» կործանիչի հետ խփելով գերմանական «Dornier Do 217»-ը։ Այս հաղթանակի համար լոնդոնյան թերթերը նրան «Միայնակ գայլ» են անվանել (Lone Wolf) : 1942 թվականի հուլիսի 30-ին սկսվել է «Hawker Typhoon» ինքնաթիռների կողմից վերջերս թողարկված էսկադրիլիայի վերազինումը, որից հետո այն տեղափոխվել է հարավ՝ Լա Մանշի վրայով մարտական թռիչքներին մասնակցելու համար ։
1943 թվականի ապրիլի 9-ին Սվիթմանը վթարի է ենթարկել «Focke-Wulf Fw 190 Würger»-ը։ Մեկ շաբաթ անց, հերթական մարտական թռիչքի ժամանակ, նրա ինքնաթիռը խիստ վնասվել էր Հավրայում զենիթային հրետանու կրակից, և նա դժվարությամբ կարողացավ անցնել Լա Մանշը և հասնել Անգլիա, որտեղ արտակարգ վայրէջք է կատարել Սելսեյ Բիլլի մոտ գտնվող կարտոֆիլի դաշտում ։ Մայիսի 21-ին լեյտենանտ Սվիթմանը պարգևատրվել է «Ակնառու վաստակի համար» ։ Նա դարձել է էսկադրիլիայի երկրորդ օդաչուն, որը պարգևատրվել է այդ պարգևով (առաջինը էսկադրիլիայի հրամանատար Ֆրենսիս Մերֆին էր) ։ Մեծ Բրիտանիայի թագավոր Գեորգ V-ն անձամբ նրան մրցանակ է հանձնել Բուքինգհեմյան պալատում, ինչպես նաև առանց ֆիլտրի «Pall Mall» սիգարը, որը Սվիթմանը պարզապես դրել է գրպանում, քանի որ չգիտեր, թե ինչ անել նրա հետ ։ 1943 թվականի հուլիսին Սվիթմանը ժամանակավորապես թողել է ծառայությունը և մինչև 1944 թվականի փետրվարը ծառայել որպես փորձարկող օդաչու «Hawker Aircraft»-ում։ 1944 թվականի փետրվարին նա վերադարձավ ծառայության նախկին վայր և նշանակվեց A օղակի հրամանատար։ Այդ ժամանակ ստորաբաժանումը տեղակայված էր Քենթ կոմսության Էշֆորդի մոտ գտնվող Նյուչերչ օդանավակայանում և վերազինվում էր Hawker Tempest MK V. նոր ինքնաթիռներով։ 1944 թվականի կեսերին Հյուսիսային Ֆրանսիա մարտական թռիչքներից հետո 486-րդ Էսկադրիլիան խնդիր էր դրել պաշտպանել Լոնդոնը և Անգլիայի հարավ-արևելքը գերմանական Ֆաու-1 թևավոր հրթիռներից։ Ծառայության ողջ ընթացքում Սվիտմենն անձամբ է խոցել 11 հրթիռ և մեկը՝ թիմում ։ Առաջին հրթիռը խոցվել էր հունիսի 16-ին Հիթ քաղաքի մոտ, հաջորդ երեք օրերի ընթացքում նա խփել էր ևս երկու հրթիռ, իսկ հուլիսի կեսերին նրա անձնական հաշիվը հասել էր 9-ի։ Տասներորդ հրթիռը, որի մոտ Սվիտմենը խփել էր թևերը, չի պայթել և հասել է Գաստինգս, որի վրա օդում ավերվել է։ Նրա 11-րդ և վերջին հրթիռը խոցվել էր օգոստոսի 9-ին ։ Իր վաստակի համար նա ստացել է ևս մեկ մականուն՝ «Այրվող ռումբերի արքա» (Buzz Bomb King) :
1944 թվականի սեպտեմբերի 15-ին (22 տարեկան հասակում) Սվիտմենը նշանակվել է Մեծ Բրիտանիայի ռազմաօդային ուժերի 3-րդ էսկադրիլիայի հրամանատար՝ 2-րդ մարտավարական ավիախմբի կազմում, որը տեղակայված էր Գրիմբերգենում (Հոլանդիա)։ Նոյեմբերի 26-ին նա ոչնչացրեց Messerschmitt Me.262-ը, որը փորձում էր թռչել Ռայնեի օդանավակայանից ։
1945 թվականի հունվարից Սվիթմանը կրկին ծառայել է որպես Hawker Aircraft-ի օդանավերի փորձարկող օդաչու, իսկ ավելի ուշ՝ Փորձարկող օդաչուների ուսումնարանում ։
Պատերազմից հետո
1946 թվականին պատերազմի ավարտից հետո Սվիթմանը վերադարձել է Նոր Զելանդիա և դարձել է Նորզելանդական ՌՕՈՒ-ի օդաչուների պատրաստման դպրոցում օդաչուների պատրաստման ավագ հրահանգիչ Օհակեա բազայում ։
2011 թվականին իր 90-ամյա հոբելյանին Հարվին մնաց 3-րդ էսկադրիլիայի կենդանի երկու վետերաններից մեկը՝ Քեյթ Թիլեի հետ ։ Նա համեստորեն խոսել է իր սխրանքների մասին, ասելով, որ պարզապես ողջ է մնացել ։
Անձնական կյանք
Հարվի Սվիթմանը 66 տարի ապրել է Էլիս Գվեն Սվիթմանի հետ։ Նրանք հինգ որդի են ունեցել՝ Դոնալդ Ռոնալդ, Սթիվեն Հարվի, Ուիլյամ Ստյուարտ, Մորիս Ջերալդ և Իեն Ջեֆրի ։ Կյանքի ավարտին Սվիթմանը ուներ 16 թոռ ու 12 ծոռ ։
Արտաքին հղումներ
Կատեգորիա:Երկրորդ համաշխարհային պատերազմի մասնակիցներ
Պետական քարտուղար
Պետական քարտուղար, Եվրոպայի և Ամերիկայի մի շարք երկրներում պետական բարձրագույն պաշտոն։ Օրինակ, ԱՄՆ-ում Պետական քարտուղարը պետական դեպարտամենտի ղեկավարն է։ Մեծ Բրիտանիայում պետական քարտուղարներ են կոչվում որոշ գերատեսչությունների (ներքին գործերի, պաշտպանության են) ղեկավարները, Բելգիայում՝ մինիստրների տեղակալները։ Հարավսլավիայում պետական քարտուղարները ղեկավարում են արտաքին գործերի և պաշտպանության պետական քարտուղարությունները։
Կատեգորիա:Պաշտոններ
Պողոս առաքյալի երկրորդ նամակը թեսաղոնիկեցիներին
Պողոս Առաքյալի երկրորդ նամակը թեսաղոնիկեցիներին (Բ Թուղթ առ Թեսաղոնիկեցիս), Նոր Կտակարանի մաս կազմող գիրք, Պողոս առաքյալի նամակներից մեկը, երկրորդը՝ ուղղված թեսաղոնիկեի քրիստոնյաներին։
Գրության թվականը և վայրը
Գրվել է Կորնթոսում՝ կամ 51-54 թվականների միջև։
Ռուսական կայսրության Պետական դումա
Պետական դուման քննում էր օրենքների նախագծերը, որոնք այնուհետև քննարկվում էին Պետական խորհրդում և ապա հաստատվում ցարի կողմից։ Ընտրվում էր 5 տարի ժամկետով։ Ընտրությունները բազմաստիճան էին, ըստ չորս կուրիաների (հողատիրական, քաղաքային, գյուղացիական, բանվորական)։ Ազգաբնակչության կեսը (կանայք, ուսանողներ, զինծառայողներ, որոշ ազգային փոքրամասնություններ) զրկված էին ընտրելու իրավունքից։ I (1906 թ.-ի ապրիլի 27-հուլիսի 8) և II (1907 թ.-ի փետրվարի 20-հունիսի 2) Պետական դումայում հիմնական ֆրակցիաները կադետներն էին, տրուդովիկները և սոցիալ-դեմոկրատները։
Հունիսերեքյան պետական հեղաշրջման ժամանակ (հունիսի 3, 1907) նոր ընտրական օրենք մտցվեց, որով ի հաշիվ աշխատավորության և ազական շրջանների բնակչության ներկայացուցչության խիստ կրճատման՝ դումայում ավելանում էր տիրող դասակարգերի ներկայացուցչությունը։ Արդյունքում III (1907 թ.-ի նոյեմբեր 1-1912 թ.-ի հունիս 9) և IV (1912 թվականի նոյեմբեր 15-1917 թվականի փետրվարի 25) Պետական դումայում գերակշռող էին պրոցարիստական կուսակցությունները (գլխավորապես աջերը և օկտյաբրիստները)։ Առաջին համաշխարհային պատերազմի ժամանակ Պետական դումայում ստեղծվեց օպոզիցիոն «Պրոգրեսիվ բլոկը», որը ձգտում էր ցարական կառավարությունից կորզել քաղաքական զիջումներ՝ պատերազմը հաջող ավարտելու և հեղափոխությունը ճնշելու նպատակով։ 1917 թվականի Փետրվարյան հեղափոխության ընթացքում ստեղծվեց Պետական դումայի ժամանակավոր կոմիտե, որը համաձայնության գալով Պետրոգրադի սովետի էսէռա-մենշևիկյան պարագլուխների հետ, կազմեց ժամանակավոր կառավարություն։
Կատեգորիա:Ռուսական կայսրության պետական կառուցվածք
Թարիրիա
Թարիրիա, Վանի թագավորության թագուհի՝ Ուրարտական տերության արքա Մենուայի կինը ։
Կենսագրություն
Վանի թագավորության անվանապես հայտնի միակ թագուհին Թարիրիան է՝ ով եղել է ուրարտական տերության հզորագույն արքաներից Մենուայի կինը։ Թարիրիան է եղել Էրեբունի քաղաքի (ներկայիս Երևան) հիմնադիր Արգիշտի Ա արքայի մայրը։ Նա էլ հայտնի է Մենուա արքայի միայն մեկ արձանագրություններից, որը հայտնաբերվել է Արևմտյան Հայաստանի Կատեպանաց գյուղի մոտ (Վան քաղաքից հարավ)։ Արձանագրությունը տեղեկացնում է, որ արքան խաղողի այգի է նվիրել իր տիկնոջը և այն անվանակոչել նրա անվամբ։ Ժամանակին ենթադրվել է, որ Թարիրիան Մենուայի դուստրն է, քանի որ նրա անունից առաջ դրված որոշիչ–գաղափարագիրը մեկնաբանվել էր իբրև «աղջիկ, դուստր» ։ Սակայն հետագայում ճշտվեց, որ այդ որոշիչ–գաղափարագիրը նշանակել է «տիկին»։
Մեզ է հասել Վանի թագավորության թագուհու առնվազն մեկ պատկեր, որն առկա է Իշպուինի արքայի ընտանիքի՝ գերագույն աստծուն երկրպագելու տեսարանում։ Դա Վանի շրջանից հայտնաբերված բրոնզե թիթեղ է՝ պատկերներով և մեհենագիր (հիերոգլիֆ) գրություններով, այն այժմ պահպանվում է Ժնևի Բուդինի թանգարանում։ Թագուհու գլխավերևում երկու մեհենագրերով նշված է նրա անունը, որը, սակայն, վերծանված չէ։
Տես նաև
Վանի թագավորություն
Ծանոթագրություններ
Կատեգորիա:Վանի թագավորության թագուհիներ
Պեկ
Կատեգորիա:Նավթամթերքներ Կատեգորիա:Մեկուսիչ նյութեր
Վիլմերեյ
Վիլմերեյ (Villemereuil), համայնք Ֆրանսիայի Գրանդ Էստ մարզի Օբ գավառում ։
Համեղ (անձնանուն)
Համեղ, հայկական իգական անուն։ Առաջացել է հայերեն համեղ բառից ։ Մեկ անգամ հիշատակվել է 1399 թվականից ուշ գրված անթվական մի հիշատակարանում՝ Վանա բարբառի Խամող ձևով ։
Վիլմերեյ
Բնակչությունը 2008 թվականի դրությամբ կազմում է 239 մարդ, բնակչության խտությունը` 30.60 մարդ/կմ²։ Բնակավայրը զբաղեցնում է 7.81 կմ² տարածք։
Աշխարհագրություն
Գտնվում է Փարիզ քաղաքից 150 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 11 կմ հարավ։
Համեղ (անձնանուն)
Ծանոթագրություններ
Կատեգորիա:Հայկական իգական անձնանուններ
Վիլմերեյ
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 158 աշխատունակ (15-64 տարեկան) բնակիչ, որոնցից ակտիվ էին 103-ը, իսկ ոչ ակտիվները` 55։ Ակտիվության ցուցանիշը կազմում է 65,2 %։ 103 աշխատունակ մարդկանցից աշխատել է 96 անձ (58 տղամարդ և 38 կին)։ Գործազուրկ են եղել 7 անձ (5 տղամարդ և 2 կին)։ 55 անաշխատունակներից 20-ը եղել են աշակերտներ կամ ուսանողներ, 23-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լիստվենիչնի (առու)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Արտաքին հղումներ
Կատեգորիա:Ռուսաստանի գետեր